Gelednės botaninis draustinis
Gelednės botaninis draustinis – valstybinis gamtinis draustinis Lietuvoje, Švenčionių rajone, 14 km į rytus nuo Pabradės, 2 km į pietvakarius nuo Gelednės, Gelednės miške. Įsteigtas 1988 m. Draustinis įsteigtas siekiant išsaugoti Žeimenos lygumos miško ir pelkių augalijos kompleksą su retų rūšių augalų buveinėmis. Draustinis yra Natura 2000 objektas: saugomos buveinės – aktyvios aukštapelkės, vakarų taiga, pelkėti lapuočių miškai, pelkiniai miškai, Manerheimo grybinuko buveinės.